

**Ειδικά Προγράμματα**

**ΕΛΛΗΝΟΑΜΕΡΙΚΑΝΙΚΟ ΕΚΠΑΙΔΕΥΤΙΚΟ ΙΔΡΥΜΑ**

**ΕΙΔΙΚΑ ΠΡΟΓΡΑΜΜΑΤΑ**

**Όνομα Εκδρομής: Αμερικανικός Πολιτισμός στη Νέα Υόρκη**

**ΟΡΟΙ ΣΥΜΜΕΤΟΧΗΣ**

Ημερομηνίες εκδρομής: Κυριακή 6 με Πέμπτη 17 Ιουλίου 2025

Για μαθητές 13 – 17 ετών (στην έναρξη της εκδρομής)

Το κόστος συμμετοχής στην εκδρομή είναι 4,350 ευρώ και περιλαμβάνει:

* Αεροπορικά εισιτήρια
* Φόρους αεροδρομίων
* Ταξιδιωτική Ασφάλεια μαθητών
* Όλες τις μετακινήσεις κατά την διάρκεια της εκδρομής.
* Πλήρη διατροφή (3 γεύματα την ημέρα: πρωινό, γεύμα, δείπνο)
* Φροντίδα και εποπτεία των παιδιών από τους υπεύθυνους συνοδούς των Ειδικών Προγραμμάτων.
* Μαθήματα Αμερικανικού πολιτισμού στα Αγγλικά
* Προγραμματισμένες πολιτιστικές και ψυχαγωγικές δραστηριότητες.
1. Οι Δηλώσεις Συμμετοχής είναι απαραίτητο να υποβληθούν ηλεκτρονικά [εδώ](https://forms.office.com/e/EWGprzFVL7). Κατά την επιλογή, θα δοθεί προτεραιότητα στους μαθητές/τριες των Ειδικών Προγραμμάτων, συνεκτιμώντας τη συμπεριφορά και εν γένει εικόνα που έχουν επιδείξει κατά τη συμμετοχή τους σε αυτά. Πέραν τούτου, σε περίπτωση που θα υπάρξουν περισσότερες αιτήσεις από διαθέσιμες θέσεις, θα τηρηθεί σειρά προτεραιότητας.
2. Το κόστος συμμετοχής είναι καταβλητέο σε δύο δόσεις, ήτοι προκαταβολή 40% και εξόφληση του υπολοίπου σε δεύτερο χρόνο. Ειδικότερα, η προκαταβολή 40% του συνολικού ποσού καταβάλλεται με την αποδοχή της αίτησης από την Γραμματεία των Ειδικών Προγραμμάτων και την έκδοση ταυτότητας πληρωμής από το Λογιστήριο. Το υπόλοιπο ποσό, 60% του συνολικού, καταβάλλεται μέχρι την 06/05/25.
3. Τόσο η προκαταβολή (40%) όσο και η εξόφληση του υπολοίπου θα γίνεται μέσω τραπεζικής μεταφοράς με την χρήση της ταυτότητας πληρωμής που θα αποστέλλεται ηλεκτρονικά από το Λογιστήριο μαζί με την αντίστοιχη απόδειξη παροχής υπηρεσιών.
4. Το κόστος συμμετοχής ΔΕΝ περιλαμβάνει τυχόν κόστη βίζας για τις ΗΠΑ. Θα ισχύουν, ανάλογα με την περίπτωση, οι όροι και τα κόστη που ανακοινώνει η κυβέρνηση των ΗΠΑ [εδώ](https://esta.cbp.dhs.gov/), τα οποία και θα καταβληθούν από τον γονέα με την ίδια ταυτότητα πληρωμής.
5. Η Δήλωση Συμμετοχής, εφόσον γίνει αποδεκτή από τη Γραμματεία των Ειδικών Προγραμμάτων, φέρει χαρακτήρα δεσμευτικό για τη χρέωση του παιδιού με το κόστος της εκδρομής. Τυχόν ακύρωση συμμετοχής μέχρι την Παρασκευή 29 Νοεμβρίου 2024 στις 12:00, συνεπάγεται επιστροφή στο ακέραιο του καταβληθέντος ποσού. Εκπρόθεσμη ακύρωση συμμετοχής επιφέρει ακυρωτικά ανερχόμενα σε 300,00€. Το ποσό αυτό ενδέχεται να είναι υψηλότερο σε περίπτωση που προκύψουν κόστη ακύρωσης και λοιπές χρεώσεις από τρίτους συνεργάτες του Ε.Ε.Ι.. Σε κάθε περίπτωση, το αίτημα ακύρωσης θα πρέπει να υποβάλλεται εκ μέρους του ασκούντος την επιμέλεια γονέα εγγράφως, στο specialprograms@athenscollege.edu.gr.
6. Αναβολή/Ματαίωση του προγράμματος: Σε περίπτωση αναβολής της εκδρομής οι ενδιαφερόμενοι θα ειδοποιούνται τηλεφωνικά ή ηλεκτρονικά, έως τις 04/07/25. Σε περίπτωση ματαίωσης του ταξιδιού εξ υπαιτιότητας του Ε.Ε.Ι., το τελευταίο θα επιστρέφει το καταβληθέν κόστος συμμετοχής στο ακέραιο. Στην περίπτωση που το ταξίδι ματαιωθεί λόγω ανωτέρας βίας, το Ε.Ε.Ι. θα καταβάλει κάθε δυνατή προσπάθεια ώστε να μειωθεί η οικονομική επιβάρυνση των γονέων στο ελάχιστο.
7. Αναχώρηση – επιστροφή: Ο ακριβής χρόνος και τόπος αναχώρησης και επιστροφής των μαθητών/τριών θα ανακοινωθεί όταν οριστικοποιηθεί το πρόγραμμα. Τα Ειδικά Προγράμματα διατηρούν το δικαίωμα τροποποίησης του προγράμματος. Για οποιαδήποτε τροποποίηση θα ειδοποιούνται οι γονείς τηλεφωνικώς ή με εμαιλ.
8. Συνοδοί: η αναλογία συνοδών - μαθητών είναι 1/10, εκτός του αρχηγού. Τα στοιχεία επικοινωνίας του αρχηγού θα γνωστοποιούνται στους γονείς σε εύθετο χρόνο, πριν την αναχώρηση. Ενημέρωση κατά τη διάρκεια της εκδρομής θα γίνεται μέσω αφιερωμένου channel στο Teams.
9. Τα Ειδικά Προγράμματα και οι συνοδοί δεν ευθύνονται για τυχόν απώλεια χρημάτων (εκτός αν έχουν παραδοθεί στους συνοδούς για φύλαξη) ή άλλων αντικειμένων των μαθητών/τριών των οποίων η ευθύνη ασφαλούς φύλαξης ανήκει αποκλειστικά στους κατόχους τους.
10. Κάθε είδους φθορά ξένης περιουσίας ή των εγκαταστάσεων βαρύνει αυτούς που αποδεδειγμένα την προκάλεσαν.
11. Για όλους τους/τις συμμετέχοντες/ουσες μαθητές και μαθήτριες τυγχάνει εφαρμογής ο [Κανονισμός Μονοήμερων & Πολυήμερων Εκδρομών στην Ελλάδα και στο Εξωτερικό των Ειδικών Προγραμμάτων](https://www.athenscollege.edu.gr/the-experience/optional-activities/special-programs/interested-in/%CE%BA%CE%B1%CE%BD%CE%BF%CE%BD%CE%B9%CF%83%CE%BC%CF%8C%CF%82-%CE%BC%CE%BF%CE%BD%CE%BF%CE%AE%CE%BC%CE%B5%CF%81%CF%89%CE%BD-%CF%80%CE%BF%CE%BB%CF%85%CE%AE%CE%BC%CE%B5%CF%81%CF%89%CE%BD-%CE%B5%CE%BA%CE%B4%CF%81%CE%BF%CE%BC%CF%8E%CE%BD-%CF%83%CF%84%CE%B7%CE%BD-%CE%B5%CE%BB%CE%BB%CE%AC%CE%B4%CE%B1-%CE%BA%CE%B1%CE%B9-%CF%83%CF%84%CE%BF-%CE%B5%CE%BE%CF%89%CF%84%CE%B5%CF%81%CE%B9%CE%BA%CF%8C), καθώς και το [Κανονισμός των Ειδικών Προγραμμάτων](https://www.athenscollege.edu.gr/docs/default-source/special-programs/regulations/regulation-eip-final.pdf?sfvrsn=2f83aa5e_6), όπως ισχύουν.
12. Το κόστος συμμετοχής στην εκδρομή συμπεριλαμβάνει ταξιδιωτική ασφάλεια, οι καλύψεις της οποίας είναι διαθέσιμες στην [περιγραφή](https://www.athenscollege.edu.gr/docs/default-source/special-programs/sp-2024-25/%CE%B5%CE%BA%CE%B4%CF%81%CE%BF%CE%BC%CE%AD%CF%82-2024-25/%CE%BD%CE%AD%CE%B1-%CF%85%CF%8C%CF%81%CE%BA%CE%B7/) της εκδρομής. Εάν κρίνετε ότι οι ανάγκες του παιδιού σας απαιτούν συμπληρωματική ασφαλιστική κάλυψη, παρακαλούμε να μεριμνήσετε εγκαίρως για αυτή και να μας ενημερώσετε σχετικά.
13. Προϋπόθεση για την συμμετοχή μαθητή/τριας στην εκδρομή είναι η εκ μέρους του/της τήρηση των κανόνων της σχολικής ζωής, όπως αποτυπώνονται στους κατά περίπτωση ισχύοντες Βασικούς Κανόνες Φοίτησης & Σχολικής Ζωής, και όπως βεβαιώνεται από την έλλειψη διάπραξης πειθαρχικού παραπτώματος (ή/και επιβολής πειθαρχικής ποινής) από την Σχολική μονάδα στην οποία φοιτά ο μαθητής/η μαθήτρια.
14. Η αποστολή μας θα διαμένει στη φοιτητική εστία του διεθνούς φήμης [Πανεπιστημίου Fordham](https://www.fordham.edu/) όπου και θα πραγματοποιηθεί μεγάλο μέρος των εκπαιδευτικών δραστηριοτήτων της εκδρομής. Κατά τη συμμετοχή τους στο πρόγραμμα, οι μαθητές και μαθήτριές μας αναμένεται να συμπεριφέρονται πάντοτε ως πρεσβευτές των αρχών του Κολλεγίου (κατά τα αναφερόμενα στον[*Κανονισμό Μονοήμερων & Πολυήμερων Εκδρομών στην Ελλάδα και στο Εξωτερικό των Ειδικών Προγραμμάτων*](https://www.athenscollege.edu.gr/the-experience/optional-activities/special-programs/interested-in/%CE%BA%CE%B1%CE%BD%CE%BF%CE%BD%CE%B9%CF%83%CE%BC%CF%8C%CF%82-%CE%BC%CE%BF%CE%BD%CE%BF%CE%AE%CE%BC%CE%B5%CF%81%CF%89%CE%BD-%CF%80%CE%BF%CE%BB%CF%85%CE%AE%CE%BC%CE%B5%CF%81%CF%89%CE%BD-%CE%B5%CE%BA%CE%B4%CF%81%CE%BF%CE%BC%CF%8E%CE%BD-%CF%83%CF%84%CE%B7%CE%BD-%CE%B5%CE%BB%CE%BB%CE%AC%CE%B4%CE%B1-%CE%BA%CE%B1%CE%B9-%CF%83%CF%84%CE%BF-%CE%B5%CE%BE%CF%89%CF%84%CE%B5%CF%81%CE%B9%CE%BA%CF%8C) *και το* [*Κανονισμός των Ειδικών Προγραμμάτων*](https://www.athenscollege.edu.gr/docs/default-source/special-programs/regulations/regulation-eip-final.pdf?sfvrsn=2f83aa5e_6)*, όπως ισχύουν*) και να συμμορφώνονται με τους ειδικούς κανόνες των χώρων στους οποίους διαμένουν και τους οποίους επισκέπτονται. Οι κανόνες συμπεριφοράς της ως άνω φοιτητικής εστίας και οι επιβαλλόμενες από το Πανεπιστήμιο κυρώσεις για τυχόν παραβίαση τους είναι διαθέσιμοι [*εδώ*](https://www.fordham.edu/student-life/deans-of-students-and-student-life/student-handbook/university-regulations/a---z-listing/university-code-of-conduct/) και [εδώ](https://trinityinted.com/student-code-of-conduct/).
15. Προσωπικά Δεδομένα:

(α) Επικοινωνία: Τα στοιχεία επικοινωνίας που δηλώνουν οι γονείς με την Αίτηση Συμμετοχής στο πρόγραμμα θα δοθούν στους συνοδούς των παιδιών στο ταξίδι για επικοινωνία και ενημέρωση των γονέων εφόσον χρειαστεί. Αναφορικά με την επικοινωνία σημειώνεται επίσης ότι θα χρησιμοποιηθεί η εφαρμογή MS Teams, στην οποία εισέρχονται οι γονείς με τη χρήση των προσωπικών τους κωδικών, προκειμένου να λαμβάνουν ενημερώσεις/επικοινωνία για τα θέματα της εκδρομής. Κατά τη χρήση της εφαρμογής, οι γονείς επιλέγουν την χρήση κάμερας και μικροφώνου.

(β) Ειδικά δεδομένα υγείας: Τα δεδομένα υγείας που δηλώνονται από τους γονείς με την αίτηση συμμετοχής ή με συνοδευτικά αυτής έγγραφα, σκοπό έχουν την διασφάλιση της υγείας του παιδιού σε περίπτωση ανάγκης και να γνωστοποιηθούν στους συνοδούς των παιδιών ή/και στην εταιρία μεταφοράς, ώστε να είναι ενήμεροι για θέματα που αφορούν το μαθητή/τρια.

(γ) Διαβίβαση δεδομένων: (γ1) Τα ονόματα των μαθητών/τριών, όπως δηλώνονται με λατινικούς χαρακτήρες, ο αριθμός διαβατηρίου και η ημερομηνία γέννησης, θα δοθούν στο συνεργαζόμενο ταξιδιωτικό γραφείο ή αεροπορική εταιρία για την έκδοση των αεροπορικών εισιτηρίων. (γ2) Επίσης τα ονόματα καθώς και η ηλικία των παιδιών θα δοθούν στην ασφαλιστική εταιρία για τους σκοπούς της ασφαλιστικής κάλυψης και (γ3) στον εκπαιδευτικό φορέα Trinity International Education το εκπαιδευτικό πρόγραμμα (αμερικανικός πολιτισμός) του οποίου θα παρακολουθήσουν τα παιδιά προκειμένου να συμμετέχουν σε αυτό.

(δ) Οπτικοακουστικό υλικό: Φωτογραφικό υλικό από το ταξίδι και τη συμμετοχή στις δράσεις, ενδέχεται να ληφθεί από τους συνοδούς της εκδρομής προκειμένου να αναρτηθεί στην ιστοσελίδα του Ε.Ε.Ι. ([www.athenscollege.edu.gr](http://www.athenscollege.edu.gr)) ή στη σελίδα που διαχειρίζεται το Ε.Ε.Ι. στα μέσα κοινωνικής δικτύωσης.

Νομική βάση για τις ως άνω επεξεργασίες αποτελεί η συγκατάθεση των ασκούντων την επιμέλεια γονέων που ζητείται με την παρούσα αίτηση συμμετοχής στην εκδρομή.

Αναλυτική ενημέρωση για την επεξεργασία προσωπικών σας δεδομένων είναι διαθέσιμη στη Γενική Δήλωση Ενημέρωσης του Ε.Ε.Ι. ([εδώ](https://www.athenscollege.edu.gr/privacy-notice)).